stanford-oval/wikipedia huggingface dataset:
Nabil Taïder

| Henkilötiedot |
| --- | --- | --- |
Koko nimi: Nabil Sliti Taïder
Syntymäaika: 26. toukokuuta 1983 (ikä 41)
Syntymäpaikka: Lavaur, Ranska
Pelipaikka: Keskikenttä
Pituus: 182 cm
Seura
Seura:  Lokomotiv Sofia (lainalla)
Junioriseurat
1999–2001:  Toulouse FC
Seurat
| Vuodet | Seura | O (M) |
| 2001–2007 2007 2007–2008 2008–2009 2010 2012 2013 2013 2013–2014 2013–2014 2014– |  Toulouse FC →  FC Lorient →   Stade Reims  Skoda Xanthi  Sivasspor  ES Sahel  Novara →  Como  Parma →  Gorica →  Lokomotiv Sofia | 144 (4) 11 (1) 24 (3) 29 (2) 8 (0) 0 (0) 0 (0) 0 (0) 0 (0) 2 (0) 0 (0) |
Maajoukkue
| 2004 2009 |  Ranska U-21  Tunisia | 5 (1) 4 (1) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 14. lokakuuta 2009.
Nabil Taïder (arab. نبيل تايدر‎, s. 26. toukokuuta 1983 Lavaur, Ranska) on tunisialainen jalkapalloilija, pelipaikaltaan keskikenttäpelaaja. Hän edustaa lainalla Bulgarian pääsarjassa Lokomotiv Sofiaa.
Ura

Taïder aloitti ammattilaisuransa Toulousessa pelattuaan kaudella 2001-2002 ranskan kolmanneksi korkeimmalla sarjatasolla Championnat Nationalissa. Joukkue nousi kauden päätteeksi Ligue 2:een, josta matka jatkui aina pääsarjaan asti. Taïder siirtyi kuitenkin kaudella 2006-2007 puoleksi vuodeksi lainalle FC Lorientiin, jäätyään vähälle peliajalle edellisenä kautena. Peliaikaa ei tullut sen enempää lainaseurassa ja hänet lainattiin uudelleen tällä kertaa Ligue 2:ssa pelaavaan Stade de Reimsiin kaudeksi 2007-2008. Taïder pelasi kauden aikana 24 ottelua ja onnistui kolmesti maalinteossa.
Kesällä 2008 Taïder siirtyi vapaalla siirrolla kreikkalaiseen Skoda Xanthiin. Hän siirtyi kesken toista kauttaan seurasta pois vähäisen peliajan vuoksi Turkkiin tammikuussa 2010 allekirjoitettuaan kolmen vuoden sopimuksen Sivassporin kanssa.
Maajoukkueura

Taïder halusi edustaa Tunsiaa vuoden 2006 MM-kisoissa, mutta FIFA kielsi häntä edustamasta, koska oli pelannut jo Ranskan alle 21-vuotiaiden maajoukkueessa. Taïderin olisi sääntöjen mukaan pitänyt päättää edustaa Tunisiaa ennen 21 vuoden ikää.
Vuoden 2009 kesällä FIFA muutti sääntöään, jonka myötä Tunisian maajoukkueen valmentaja Humberto Coelho nimesi hänet elokuussa pelattavaan harjoitusotteluun Norsunluurannikkoa vastaan. Toisen ottelunsa Taïder pelasi MM-karsintaottelussa Nigeriaa vastaan 6. syyskuuta 2009, jossa hän teki myös maajoukkueuransa ensimmäisen maalin.
Yksityiselämä

Taïderin äiti on kotoisin algeriasta ja isä tunisiasta. Hänen nuorempiveli Saphir Taïder pelaa jalkapalloa Bolognassa.
New World (Lauri Ylösen albumi)

| New World Lauri Ylönen |
| --- | --- | --- |

Studioalbumin tiedot
 Äänitetty : 2010–2011
 Julkaistu: 30. maaliskuuta 2011
 Tyylilaji: electropop
 Kesto: 40.25
 Levy-yhtiö: Dynasty
Muut kannet
 Special Editionin kuva
Listasijoitukset
  2. (viikko 14/2011)
New World on Lauri Ylösen ensimmäinen sooloalbumi, joka julkaistiin 30. maaliskuuta 2011. Albumi sisältää sellaisia Ylösen tekemiä kappaleita, jotka eivät sopineet The Rasmuksen tyyliin. Albumilta julkaistiin singleinä kappaleet ”Heavy” ja ”In The City”. Albumi sijoittui Suomen virallisella albumilistalla parhaimmillaan sijalle 2.
15. marraskuuta 2011 EMI uutisoi, että levystä julkaistaan New World Special Edition -erikoispainos saman kuukauden lopulla.
Kappaleet

Disco-nnect – 3.39
Heavy – 4.03
Have A Little Mercy – 3.54
Hello – 3.42
In The City – 3.56
You Dont Remember My Name – 3.25
Because of You – 3.59
What Are You Waiting For? – 4.49
Got You On My Mind – 4.23
New World – 4.42
Kappaleet 2–7 Lauri Ylönen on kirjoittanut yhteistyössä Pauli Rantasalmen kanssa, muut yksin.
Kappaleet > CD 2

What Are You Waiting For? (Allen Morgan Remix) – 4.02
In The City (Allen Morgan Remix) – 4.03
Heavy (Video Violence Remix) – 3.56
Disco-nnect (DJ Orkidea Remix) – 8.37
Heavy (Alex Kunnari Remix) – 6.35
In The City (Alex Kunnari Remix) – 6.05
Disco-nnect (Ilkka Hämäläinen Remix) – 8.37
Heavy (Heikki L Remix) – 6.17
Arvostelut

Soundi:
New World (videopeli)

| New World |
| --- | --- |

Kehittäjä:  Amazon Games (käännä suomeksi)
Julkaisija:  Amazon Games (käännä suomeksi)
Jakelija:  Steam ja Amazon.com
Pelimoottori:  Amazon Lumberyard ja Open 3D Engine
Julkaistu:   28. syyskuuta 2021
Lajityyppi:  massiivinen monen pelaajan verkkoroolipeli, tietokoneroolipeli ja toimintaseikkailupeli
Pelimuoto:  moninpeli
Ikäluokitus:  ESRB: Teini-ikäisille  PEGI 16  USK 16 
Alusta:  Windows
Hinnoittelutapa:  kertamaksu
Lisenssi:  Suljettu lisenssi
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
New World on Amazon Game Studiosin kehittämä ja julkaisema MMORPG. Peli on julkaistu vuonna 2021 Windowsille.
New World on viivästynyt kahdesti COVID-19 pandemiasta johtuen ja pelin odotettiin tulevan keväällä 2021: pelin beta-versio oli saatavilla elokuussa 2020. New World on julkaistu maailmanlaajuisesti 28. syyskuuta 2021.
Peliä suunniteltiin ilmaispeliksi, mutta julkaistiin kertamaksullisena (ei tilausmaksua).
Pelissä oli 900 000 pelaajaa yhtä aikaisesti viikonloppuna pelin julkaisuviikolla. Marraskuussa 2021 pelin sisäinen vaihtokauppa pelaajien välillä pysäytettiin kun huijaajat pyrkivät hyödyntämään virhettä joka tuplaa kultamäärän.
Pelaaminen

Peli sijoittuu hirviöiden asuttamalle saarelle nimeltä Aeternum, jossa pelaajat voivat pelata sekä yhdessä (PvE) että toisiaan vastaan (PvP). Saarella mystistä ainetta nimeltä azoth, joka toimii lähteenä monille maailman taikavoimille.
Pelissä ei ole monien perinteisten roolipelien tapaan kiinteitä hahmoluokkia, vaan hahmoa voi muokata valitsemalla erilaisia aseita, parantamalla hahmon ominaisuuksia kokemuspisteillä ja käyttämällä aikaa taitoihin. Taistelussa voi käyttää taitoja: pelaajan on tähdättävä hyökkäykset ja väistettävä tai torjuttava vihollisten hyökkäykset. Taistelussa ajoituksella on merkitystä ja pelaaja voi voittaa korkeamman tason pelaajia PvP-taistelussa.
Vastaanotto

Peli on saanut IGN:n arvostelussa arvosanaksi 6/10. Pelin tehtäviä kutsuttiin itseään toistaviksi ja taistelu, joka on hauskaa alkuvaiheessa, muuttuu tylsäksi 50 tunnin jälkeen. Pelissä on hauskoja seikkailuja, mutta se riippuu halukkuudesta toistaa ja kerätä materiaaleja, sekä palvelimella olevan yhteisön elinvoimaisuudesta jatkuvassa ryhmittymien välisessä kilpailussa.
Aiheesta muualla

New World MobyGamesissa (englanniksi)
Neljä kirjaa

Neljä kirjaa (四書 sìshū) ovat kungfutselaisuuden tärkeimpiä tekstejä. Song-dynastian aikana Zhu Xi valitsi kirjat kungfutselaisuuteen tutustumisen perusteoksiksi.  Ming- ja Qing-dynastioiden aikana niiden tunteminen oli keskeinen osa virkamiestutkintojen vaatimuksia.
Neljä kirjaa ovat:
Suuri oppi (大學 Dàxué), joka oli alun perin luku Riiteissä (禮記 Liji), mutta jonka Zhu Xi erotti omaksi kirjakseen. Kyseessä on luultavasti ollut alun perin prinssien ja muun yläluokan opas. Teksti kokonaisuudessaan on lyhyt, mutta vakiintuneessa toisinnossa sitä seuraa pitkä kommentaari.
Tarkoituksen oppi (中庸 Zhōngyōng), jonka alkuperä on samanlainen kuin Suuren opin: Zhu Xi erotti sen omaksi kirjakseen Riiteistä. Sen kirjoittajaksi on perinteisesti mielletty Kungfutsen pojanpoika Zisi (Kong Ji).
Keskustelut (論語; yksinkert.: 论语; Lúnyǔ), Kungfutsen ja hänen oppilaidensa välisiä keskusteluja.
Mengzi (孟子 Mèngzĭ), Mengzin ja kuninkaiden välisiä keskusteluja
Muunnin

Muunnin eli (energian)muutin on koje, joka muuntaa energiaa muodosta toiseen. Se muuntaa yleensä signaalin jostakin energiamuodosta toiseen muotoon.
Muuntimia käytetään usein automaation, mittaamisen ja ohjausjärjestelmien rajoilla, joissa sähköiset lähetteet (signaalit) muunnetaan jostakin/joksikin muiksi fysikaalisiksi suureiksi kuten energiaksi, voimaksi, vääntömomentiksi, valoksi, liikkeeksi tai kappaleen asemaksi. Muuntaminen tarkoittaa energian muuttamista muodosta toiseen.
Muunninten tyyppejä > Mekaaniset ja sähköiset muuntimet

Fysikaalisia suureita mekaanisiksi muuntavia muuntimia kutsutaan mekaanisiksi muuntimiksi ja fysikaalisia suureita sähköisiksi muuntavia sähköisiksi muuntimiksi. Esimerkiksi lämpöpari muuntaa lämpötilaerot pieneksi jännitteeksi, ja LVDT-anturi on muunnin, jota käytetään siirtymän mittaamiseen.
Anturit ja toimilaitteet

Muuntimet voidaan luokitella tiedon kulkusuunnan mukaan:
Anturi on muunnin, joka vastaanottaa fyysisen signaalin tai ärsykkeen ja vastaa siihen. Se tuottaa lähetteen, joka kertoo tietoa fysikaalisesta systeemistä. Tietoa käytetään kaukomittauksessa tai tieto- tai ohjausjärjestelmässä.
Toimilaite on muunnin, joka vastaa koneiston tai järjestelmän liikuttamisesta tai ohjaamisesta. Sitä ohjataan ohjausjärjestelmän tai käsikäyttöisen ohjaimen signaalilla, joka voi olla mekaanista voimaa, sähkövirtaa, hydraulista painetta, ilmanpainetta tai muuta energiaa. Toimilaite muuttaa tämän energian liikkeeksi. Toimilaite on koneisto, jolla ohjausjärjestelmä vaikuttaa ympäristöön. Ohjausjärjestelmä voi olla yksinkertainen kiinteä mekaaninen tai sähköinen järjestelmä, ohjelmistoon perustuva (esim. tulostimen ajuri tai robotin ohjausjärjestelmä), ihminen tai jokin muu.
Kaksisuuntaiset muuntimet muuntavat sekä fyysisiä ilmiöitä sähköisiksi lähetteiksi että sähköisiä lähetteitä fyysisiksi ilmiöiksi. Antenni on eräs kaksisuuntainen muunnin, joka muuntaa radioaaltoja (sähkömagneettisia aaltoja) sähköiseksi lähetteeksi, jotka radiovastaanotin käsittelee, ja antenni muuntaa myös lähettimen lähetteen radioaalloiksi. Kaiuttimissa käytettävät puhekelat ovat toinen esimerkki; ne muuntavat sähköisen äänilähetteen ääneksi. Niitä käytetään myös mikrofoneissa muuntamaan ääniaallot äänilähetteeksi.
Anturit ja toimilaitteet > Aktiivisten ja passiivisten antureiden vertailu

Aktiivisen anturit tarvitsevat toimiakseen ulkoisen jännitelähteen, jota kutsutaan herätesignaaliksi. Anturi muuntaa tämän signaalin uudeksi lähetteeksi. Esimerkiksi termistori ei synnytä mitään sähköistä lähetettä, mutta kun sen läpi kulkee sähkövirta, termistorin resistanssi voidaan mitata muuttuvan sähkövirran tai jännitteen perusteella.
Sen sijaan passiiviset anturit saavat aikaan sähkövirran vasteena ulkoiselle ärsykkeelle, ja se toimii lähtölähetteenä ilman ylimääräistä energialähdettä. Niitä ovat esimerkiksi fotodiodi ja pietsosähköinen anturi: lämpöpari.
Tunnuspiirteet

Muunninten arvioinnissa käytetään joitakin ohjearvoja:
Dynaaminen alue on suurimman ja pienimmän värähdyslaajuuden (amplitudin) signaalin, jonka muunnin voi muuntaa tehokkaasti, suhde. Muuntimet, joiden dynaaminen alue on laaja, ovat herkempiä ja tarkempia.
Toistettavuus tarkoittaa, että muunnin tuottaa aina samanlaisen signaalin, kun se altistuu tietynlaiselle ärsykkeelle.
Kohina: Kaikki muuntimet lisäävät lähetteeseensä satunnaista kohinaa. Sähköisten muunninten kohina voi johtua virtapiirien sähkövarausten lämpöliikkeestä. Kohina turmelee heikkoja lähetteitä enemmän kuin vahvempia.
Hystereesi on ominaisuus, jonka takia muuntimen lähtö ei riipu ainoastaan senhetkisestä tulosignaalista vaan myös aiemmasta tulosta. Esimerkiksi vaihteistoa käyttävässä toimilaitteessa voi olla viivettä, joten jos toimilaitteen liikkeen suunta kääntyy, koneistossa on pieni kuollut alue ennen kuin muuntimen lähtö kääntyy. Tämä johtuu vaihteiston hampaiden välisestä välyksestä.
Aiheesta muualla

Kuvia tai muita tiedostoja aiheesta Muunnin Wikimedia Commonsissa
Muuntimia käytetään sähköisissä viestintäjärjestelmissä muuntamaan erilaiset signaalit sähköisiksi lähetteiksi ja päinvastoin. Tässä esimerkissä ensimmäinen muunnin voisi olla mikrofoni ja toinen kaiutin.
New Way to Be Human

| New Way To Be Human Switchfoot |
| --- | --- | --- |

Studioalbumin tiedot
 Äänitetty : re:think Studio
 Julkaistu: 11. maaliskuuta 1999
 Formaatti: CD
 Tuottaja(t): Charlie Peacock
 Tyylilaji: vaihtoehtorock, rock, indie
 Kesto: 37.37
 Levy-yhtiö: re:think Records
muut julkaisut
| The Legend of Chin 1997 | New Way To Be Human 1999 | Learning To Breathe 2000 |
New Way To Be Human on amerikkalaisen Switchfoot-yhtyeen toinen studioalbumi. Albumi julkaistiin maaliskuussa 1999 re:think Recordsin kautta. Tuottajana toimi Charlie Peacock. Tunnetuimmat kappaleet levyllä ovat New Way To Be Human, Company Car ja Muistojen polku -elokuvasta tuttu Only Hope.
Kappaleet

New Way To Be Human – 3.37 (säv. Jon Foreman, san. Jon Foreman, Douglas Kaine McKelvey)
Incomplete – 4.14 (säv. Jon Foreman, Tim Foreman, san. Jon Foreman, Tim Foreman)
Sooner Or Later (Soren's Song) – 3.59 (säv. Jon Foreman, san. Jon Foreman)
Company Car – 3.13 (säv. Jon Foreman, san. Jon Foreman)
Let That Be Enough – 2.39 (säv. Jon Foreman, san. Jon Foreman)
Something More (Augustine's Confession) – 4.01 (säv. Jon Foreman, san. Jon Foreman, Douglas Kaine McKelvey)
Only Hope – 4.13 (säv. Jon Foreman, san. Jon Foreman)
Amy's Song – 4.30 (säv. Jon Foreman, san. Jon Foreman)
I Turn Everything Over – 3.21 (säv. Jon Foreman, san. Jon Foreman)
Under The Floor – 3.55 (säv. Jon Foreman, san. Jon Foreman)
Yhtyeen kokoonpano

Jon Foreman – laulu, kitara, piano, trumpetti
Tim Foreman – basso, taustalaulu
Chad Butler – rummut, perkussiot
Vierailijat

Tony Miracle – analogisyntetisaattorit
David Davidson – viulu
Bob Mason – sello
Sam Levine – bassoklarinetti, huilut
Mike Haynes – trumpetti
Mark Douthit - tenorisaksofoni
Charlie Peacock – orkestraatiot
Aiheesta muualla

”New Way To Be Human” -musiikkivideo YouTube-sivustolla
Nestekide

Nestekide nemaattisessa faasissa.
Nestekide on aineen tila, jonka ominaisuudet ovat tavanomaisten nesteiden ja kiinteiden kiteiden välillä. Esimerkiksi nestekide voi virrata nesteen tavoin, mutta sen molekyylit voivat olla kidemäisesti orientoituneita. On olemassa monia erilaisia ​​nestekidefaaseja, jotka voidaan erottaa niiden erilaisista optisista ominaisuuksista (kuten tekstuureista). Tekstuurien kontrastialueet vastaavat domeeneja, joissa nestekidemolekyylit ovat orientoituneet eri suuntiin. Alueen sisällä molekyylit ovat kuitenkin hyvin järjestettyjä. Nestekide-materiaalit eivät aina välttämättä ole nestekidetilassa (kuten vesi voi muuttua jääksi tai vesihöyryksi).[lähde? ]
Nijel Amos

| Nijel Amos |
| --- | --- |
 Nijel Amos Mannheimin kilpailussa 2012.
Henkilötiedot
Syntynyt: 15. maaliskuuta 1994 (ikä 30) Marobela, Botswana
Yleisurheilija
Pituus:  179 cm
Paino:  60 kg
Laji:  400m, 800m juoksu
Aiheesta muualla
Timanttiliiga
| Mitalit> Maa:  Botswana.Miesten yleisurheilu.Olympialaiset  | Mitalit> Maa:  Botswana.Miesten yleisurheilu.Olympialaiset  | Mitalit> Maa:  Botswana.Miesten yleisurheilu.Olympialaiset  | Maa:  Botswana> Miesten yleisurheilu. |
| --- | --- | --- | --- |
|  Hopeaa | Lontoo 2012 | 800 metriä |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 800 metriä |  |
|  Hopeaa | Brazzaville 2015 | 4 × 400 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Marrakech 2014 | 800 metriä |  |
|  Kultaa | Marrakech 2014 | 4 × 400 metriä |  |
|  Kultaa | Durban 2016 | 800 metriä |  |
|  Kultaa | Asaba 2018 | 800 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 800 metriä |  |
| Universiadit  | Universiadit  | Universiadit  |  |
|  Kultaa | Kazan 2013 | 800 metriä |  |
Nijel Amos (s. 15. maaliskuuta 1994) on botswanalainen juoksija, jonka päämatka on 800 metriä.
Amos sai 2011 Gaboronen alle 20-vuotiaiden Afrikan-mestaruuskilpailuissa pronssia 800 metrillä ajalla 1.47,38. Lillen alle 18-vuotiaiden MM-kilpailuissa hän sijoittui viidenneksi. Kauden päätteeksi hän sai samalla matkalla pronssia Douglasin nuorten Kansainyhteisön kisoissa.
9. kesäkuuta 2012 Amos juoksi Mannheimissa Botswanan ennätyksen 1.43,11. Heinäkuussa hän voitti kultaa Barcelonan alle 20-vuotiaiden MM-kisoissa ajalla 1.43,79. Elokuussa Amos saavutti Lontoon olympialaisissa hopeaa 800 metrillä uudella junioreiden maailmanennätysajalla 1.41,73. Mitali oli Botswanan ensimmäinen olympiamitali.
Kazanin universiadeissa 2013 Amos voitti kultaa ajalla 1.46,53. Hän jättäytyi pois Moskovan MM-kisoista loukkaantumisen vuoksi. Vuonna 2014 Amos voitti Afrikan mestaruuden, kultaa Glasgow’n Kansainyhteisön kisoissa ajalla 1.45,18 ja maanosien cupin. Pekingin MM-kisoissa 2015 hän karsiutui välierissä. Hän voitti samana vuonna Afrikan kisoissa kultaa 800 metrillä ja sai hopeaa 4 × 400 metrin viestissä. Rio de Janeiron olympialaisissa 2016 Amos jäi alkueriin.  Lontoon MM-kilpailuissa 2017 hän sijoittui viidenneksi. Hän voitti 800 metrin Afrikan-mestaruuden 2018 ajalla 1.45,20. Vuonna 2021 järjestetyissä Tokion olympialaisissa hän oli 800 metrillä kahdeksas.
Amos teki 400 metrin juoksussa Botswanan nuorten ennätyksen 45,66 Potchefstroomissa 19. maaliskuuta 2013. Ennätyksensä 44,99 hän juoksi Padovassa 16. heinäkuuta 2019.
Dopingkäry

Amos jäi kiinni dopingista 4. kesäkuuta 2022. Hänen dopingnäytteestään löytyi GW1516-nimistä ainetta, joka on niin kutsuttu metabolinen modulaattori. Hän sai kolmen vuoden kilpailukiellon.
Niizuki (1942)

| Niizuki / 新月 |
| --- | --- |


Aluksen vaiheet
Rakentaja:  Mitsubishi, Nagasaki
Kölinlasku:  8. joulukuuta 1941
Laskettu vesille:  29. kesäkuuta 1942
Palveluskäyttöön:  31. maaliskuuta 1943
Poistui palveluskäytöstä:  10. syyskuuta 1943
Loppuvaihe:  upotettu 6. heinäkuuta 1943
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Niizuki (jap. 新月) oli keisarillisen Japanin laivaston Akizuki-luokan hävittäjä toisessa maailmansodassa.
Valmistus

Alus tilattiin Mitsubishin Nagasakin telakalta, missä köli laskettiin 8. joulukuuta 1941. Alus laskettiin vesille 29. kesäkuuta 1942 ja otettiin palvelukseen 31. maaliskuuta 1943 päällikkönään Kaneda Kiyoshi, joka oli aiemmin Hayashion päällikkönä.
Palvelus

Alus liitettiin 1. huhtikuuta Japanin 1. laivaston 1. hävittäjälaivueeseen miehistön koulutukseen. Se lähti 18. toukokuuta Kuresta Yokosukaan Yhdysvaltain joukkojen noustua maihin Attulla. Alus palasi myöhemmin Kureen. Alus liitettiin 31. toukokuuta Japanin 8. laivastoon. Alus lähti 8. kesäkuuta Kuresta Yokosukaan, mistä se suojasi saattueen Trukille 16.-21. kesäkuuta. Alus suojasi Suzukazen ja Ariaken kanssa Kumanoa ja Suzuyaa, jotka kuljettivat 5. ja 28. ilmapuolustusyksiköt Rabauliin, missä Niizukista tuli 3. hävittäjälaivueen komentajan kontra-amiraali Akiyama Teruon lippulaiva.
Alus lähti 1. heinäkuuta Rabaulista Shortlandsiin. Seuraavana päivänä alus johti Rendovan pommituksen suojausosastossa, jolloin se kohtasi Yhdysvaltain laivaston PT-veneitä. Alus johti 4.-5. heinäkuuta joukkojenkuljetusta Kolombangaraan, mikä kuitenkin peruutettiin osaston kohdatessa Yhdysvaltain laivaston osaston. Seuranneessa kahakassa upotettiin hävittäjä USS Strong. Alus johti 5.-6. heinäkuuta joukkojenkuljetusta Kolombangaraan.  Yhdysvaltain laivaston risteilijöistä ja hävittäjistä kootun osaston tykkituli upotti Niizukin viisi merimailia Kolombangarasta itään. Aluksen kokonaistappioista ei ole tietoa, mutta aluksenpäällikkö komentaja Kaneda ja laivueenkomentaja Akiyama saivat surmansa.
Newbuild

| Newbuild 808 State |
| --- | --- | --- |

Studioalbumin tiedot
 Julkaistu: 1988
 Tuottaja(t): 808 State
 Tyylilaji: acid house
 Kesto: 39.39
 Levy-yhtiö: Creed Records
808 Staten muut julkaisut
|   | Newbuild 1988 | Quadrastate 1989 |
Newbuild on 808 State -yhtyeen esikoisalbumi, joka julkaistiin Creed Records -levymerkillä vuonna 1988. Tyyliltään se on acid housea. Levy uudelleenjulkaistiin Rephlex Recordsilla vuonna 1999, jolloin siitä tehtiin myös cd-versio.
Kappaleet

"Sync/Swim" – 6:20
"Flow Coma" – 6:01
"Dr. Lowfruit (4am Mix)" – 7:36
"Headhunters" – 5:02
"Narcossa" – 5:17
"E Talk" – 4:01
"Compulsion" – 5:22
Kokoonpano

Graham Massey
Martin Price
Gerald Simpson
Aiheesta muualla

Albumi yhtyeen sivuilla: 1 (Arkistoitu – Internet Archive), 2 (englanniksi)
Albumi Discogs-sivustolla (englanniksi)
Nazir Mankijev

| Mitalit | Mitalit | Mitalit |  |
| --- | --- | --- | --- |
|  Mankijev vuonna 2009. |  Mankijev vuonna 2009. |  Mankijev vuonna 2009. |  |
Maa:   Venäjä
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 55 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Baku 2007 | 55 kg |  |
|  Pronssia | Moskova 2010 | 55 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Baku 2010 | 55 kg |  |
Nazir Junuzovitš Mankijev (ven. Назыр Юнузович Манкиев, s. 27. tammikuuta 1985 Surhahi, Tšetšeenien ja inguušien ASNT) on venäläinen kreikkalais-roomalaisen tyylin painija ja olympiavoittaja.
55 kilogramman painoluokassa painiva Mankijev voitti olympiakultaa Pekingissä 2008, missä hän kukisti loppuottelussa saman vuoden Euroopan mestarin Rövşən Bayramovin. Lisäksi Mankijev on saavuttanut MM-pronssia Bakusta 2007 ja Moskovasta 2010 sekä EM-hopeaa Bakusta 2010. Vuonna 2007 hän saavutti pronssia sotilaiden maailmankisoista.
Mankijev elää ja asuu Krasnojarskissa. Hän on 155 senttimetriä pitkä ja painaa 55 kilogrammaa. Kansallisuudeltaan hän on inguuši.
Nūn

Nūn (arab. نون‎, nūn, pers. ‏نون‎, noon) on arabialainen kirjain, joka on arabian kirjaimistossa 25. kirjaimena. Kuitenkin monissa muissa kirjaimistoissa on paljon lisämerkkejä niin, että esimerkiksi persialaisessa kirjaimistossa nūn on 29. kirjain. Nūn vastaa heprealaista nunia (נ) ja näillä kirjaimilla onkin sama äännearvo, eli alveolaarinen nasaali, /n/. Lukuarvoltaan nūn on 50.
Kuten muutkin arabialaiset kirjaimet, nūn sisältää neljä muotoa. (Itsenäinen muoto ن, muita esim. لن ln, نو noo, لنو lnoo)
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Abjad numerals & en:Nun (letter)
Naohiro Ishikawa

| 0 | 1 | 2 |
| --- | --- | --- |

Henkilötiedot
Syntymäaika: 12. toukokuuta 1981 (ikä 43)
Syntymäpaikka: Yokosuka, Japani
Pelipaikka: Keskikenttäpelaaja
Seura
Seura: FC Tokyo
Pelinumero: 18
Seurat
| Vuodet | Seura | O (M) |
| 2000-2002 2002- | Yokohama F. Marinos FC Tokyo |  |
Maajoukkue
| 2003-2012 | Japani | 6 (0) |
Naohiro Ishikawa (jap. 石川 直宏; s. 12. toukokuuta 1981 Yokosuka, Japani) on japanilainen jalkapalloilija.
Jalkapallomaajoukkue

Naohiro Ishikawa edusti Japanin maajoukkuetta vuosina 2003-2012. Hän on osallistunut mm. Kesäolympialaisissa 2004.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2003 | 1 | 0 |
| 2004 | 1 | 0 |
2005: 0
2006: 0
2007: 0
2008: 0
| 2009 | 2 | 0 |
| 2010 | 1 | 0 |
2011: 0
| 2012 | 1 | 0 |
| Yhteensä | 6 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 2004
1 Sogahata |
2 Tulio |
3 Moniwa |
4 Nasu |
5 Abe |
6 Konno |
7 Morisaki |
8 Ono |
9 Takamatsu |
10 Matsui |
11 Tanaka |
12 Kikuchi |
13 Komano |
14 Ishikawa |
15 Tokunaga |
16 Ōkubo |
17 Hirayama |
18 Kurokawa |
Valmentaja Yamamoto
Neljä etydiä pianolle

Neljä etydiä pianolle on Sergei Prokofjevin säveltämä neljästä etydistä koostuva teos pianolle. Se on vuodelta 1909. Ensimmäistä kertaa sen esitti 21. helmikuuta 1910 Moskovassa säveltäjä itse.
Osat

Allegro (d-molli)
Moderato (e-molli)
Andante semplice (c-molli)
Presto energico (c-molli)
Aiheesta muualla

Allmusic.com: Etudes (4) for piano, Op. 2 (englanniksi)